شەفەق نیوز/ وەزارت تەندروسی لە هەرێم کوردستان، ئمڕوو دووشەممە، راگەیانن مردن دوو کەس لەوەر پەتای کۆڕۆنا لە هەرێم کوردستان.
وەزارەتەگە لەبەیانامەیگ رەسیە ئاژانس شەفەق نیوز وت: ٦٣٢٢ تاقیکردنەوە لەماوەی ٢٤ ساعەت گوزەیشتە ئەنجام داگە، لەناویان ١٩٧ تووشهاتن تۆمار کردگە، وەیجوورە بەشەو بوین: ٨٥ هەولێر، ٥٦ دهۆک، ٥ گەرمیان، ٤ راپەڕین.
هەمیش خاسەوبوین ١١١ کەس لە پەتاگە تۆمار کرد، وەیجوورە: ٣٢ هەولێر، ٣٤ سلێمانی، ٤١ دهۆک، ٤ گەرمیان.
هەولێر یەک مردن تۆمار کرد، و دهۆکیش یەک مردن لەوەر پەتاگە تۆمار کرد.
لەوەخت بڵاوبوین ڤایرۆسەگە لە هەرێم کوردستان، ١٠٩١٥١ کەس تووش هاتنە، لەلیان ١٠٣٦٢٥ خاسەو بوینە، و ٣٥٢١ مردنە.
